wickkiey/tamil-wikipedia-chunked huggingface dataset:
# எம். நர்மதா

## நிகழ்ச்சிகள்

நர்மதா தனது தந்தை எம். எஸ். கோபாலகிருட்டிணனுடன் இணைந்து பல ஆண்டுகளாக வயலினில் இசையமைத்துள்ளார். இவர் மிகவும் விரும்பப்படும் தனி வயலின் இசைக் கலைஞர் மட்டுமல்லாமல், முன்னணி கர்நாடக பாடகர்களுடனும் இசையமைத்து வருகிறார். மேலும் 7,000 இசை நிகழ்ச்சிகளுடன் இந்திய இசையில் 45 ஆண்டுகால சேவையைப் பெற்றுள்ளார். இவர் தனது தாயார், டி. எம். தியாகராஜன் ஆகியோரால் குரல் பயிற்சியளிக்கப்பட்டு, வாய்ப்பாட்டு இசை நிகழ்ச்சிகளை நடத்துகிறார். அமெரிக்கா, இங்கிலாந்து, ஹாலந்து, தென்னாப்பிரிக்கா, ஆஸ்திரேலியா, சிங்கப்பூர், ஸ்பெயின், மலேசியா, ஹாங்காங் உள்ளிட்ட நாடுகளுக்கு சுற்றுப்பயணம் செய்துள்ளார். சென்னை மியூசிக் அகாதமியால் தொடர்ச்சியாக எட்டு முறை சிறந்த வயலின் கலைஞருக்கான விருதைப் பெற்றுள்ளார்.
இந்துஸ்தானி, கருநாடக இசையில் ஜுகல்பந்தி இசை நிகழ்ச்சிகளையும் வழங்கியுள்ளார். இவரது நிகழ்ச்சிகள் இந்தியாவிலும் வெளிநாட்டிலும் பரவலாக நிகழ்த்தப்பட்டுள்ளன. மேலும் இந்திய இசையின் இரு பாணிகளிலும் குறுந்தகடுகளை வெளியிட்டுள்ளார்.
# எம். நர்மதா

## விருதுகள்

இந்திய பாரம்பரிய வயலின் இசைக்கு இவர் செய்த பங்களிப்பை அங்கீகரிக்கும் விதமாக இவருக்கு தமிழக அரசின் சார்பில் கலைமாமணி விருது வழங்கப்பட்டது. மும்பை சண்முகானந்தா சங்கீதா சபாவின் சண்முகானந்தா சங்கீதா சிரோமணி விருது, மியூசிக் டுடே குழுமத்தின் சிறந்த வயலின் கலைஞருக்கான யாமி விருது, மும்பை மற்றும் சாந்திடூட் விருது, மற்றும் உஜ்ஜைன், மகாமவுண்டிர்த் ஆசிரம விருது போன்ற பல விருதுகளை பெற்றுள்ளார்.
# தெலங்காணா அரசு

**தெலங்காணா அரசு** என்பது இந்தியாவின் தெலங்காணா மாநிலத்தை ஆட்சி செய்யும் அரசு ஆகும். மத்திய அரசினால் ஆளுநர் நியமிக்கப்படுவார். தெலங்காணா மக்களால் தேர்ந்தெடுக்கப்பட்ட ஒருவர், மாநில முதல்வராக பொறுப்பேற்பார். இவர் மாநிலத்தின் உயர் ஆட்சிப் பொறுப்பாளர் ஆவார். ஆளுநர், முதல்வர், சட்டமன்ற உறுப்பினர் உள்ளிட்டோருக்கு பதவிக் காலம் ஐந்தாண்டுகள் ஆகும். இந்த மாநிலத்தின் சட்டமன்றம் ஐதராபாத்தில் உள்ளது.
# தெலங்காணா அரசு

## ஆட்சி

### ஆளுநர்

ஆளுநரை குடியரசுத் தலைவர் நியமிப்பார். ஆளுநர் ஐந்தாண்டு காலம் பதவியில் இருக்கலாம். முப்பத்தைந்து வயது நிரம்பிய இந்தியக் குடிமக்களுக்கே ஆளுநராகும் தகுதி பெறுகின்றனர். முதல்வரைப் பொறுப்பேற்கச் செய்வது, மாநில அரசைப் பற்றிய அறிக்கைகளைக் குடியரசுத் தலைவருக்கு அனுப்புவது உள்ளிட்ட செயல்பாடுகளை மேற்கொள்கிறார்.  
தற்போதைக்கு தமிழிசை சவுந்தரராஜன் என்பவர் ஆளுநராக இருக்கிறார்.
# தெலங்காணா அரசு

## ஆட்சி

### சட்டமன்றம்

தற்போது 119 சட்டமன்றத் தொகுதிகள் உள்ளன. ஒவ்வொரு தொகுதியில் இருந்தும் மக்களால் ஒருவர் தேர்ந்தெடுக்கப்படுவார். இவர்கள் தங்களுக்குள் ஒருவரை சபாநாயகராக தேர்ந்தெடுப்பர். அவர் சட்டமன்றத்த்தை நடத்தும் பொறுப்பைக் கொண்டுள்ளார்.
# தெலங்காணா அரசு

## ஆட்சி

### சட்டமன்றம்

#### ஆட்சிப் பிரிவுகள்

தெலங்காணாவை 33 மாவட்டங்களாகப் பிரித்துள்ளனர்.
# ஒடிசா அரசு

**ஒடிசா அரசு** என்பது ஒடிசா மாநிலத்தை ஆளும் அமைப்பாகும். இது அமைச்சரவை, நீதித்துறை, சட்ட ஆக்கத் துறை ஆகிய மூன்று பிரிவுகளைக் கொண்டுள்ளது.
ஒடிசா மாநிலத்தின் தலைவராக ஆளுநர் இருப்பார். இவர் குடியரசு தலைவரால் நியமிக்கப்படுவார். மக்களால் தேர்ந்தெடுக்கப்பட்ட சட்டமன்ற உறுப்பினர்கள் கூடி, தங்களுக்குள் ஒருவரை மாநிலத்தின் முதல்வராக தேர்ந்தெடுப்பர். அவருக்கு கூடுதல் அதிகாரம் இருக்கும். ஒடிசா அரசின் தலைமையகமும், சட்டமன்றமும் புவனேசுவரில் உள்ளன. ஒரிசா உயர் நீதிமன்றம் கட்டாக்கில் உள்ளது.  
ஒடிசா சட்டமன்றத்துக்காக மாநிலத்தை 147 தொகுதிகளாகப் பிரித்துள்ளனர். ஒவ்வொரு தொகுதியிலும் மக்களால் தேர்ந்தெடுக்கப்பட்டவர், அந்த தொகுதியை முன்னிறுத்துவார். இவர் சட்டப் பேரவை உறுப்பினர் ஆவார். இவருக்கு ஐந்தாண்டுக் காலம் பதவில் இருக்கும்.
# ஒடிசா அரசு

## துறைகள்

### தகவல் தொடர்புத் துறை

ஒடிசா அரசின் திட்டங்களை மக்கள் அறிந்து கொள்வதற்காக, ஒடிசா ரிவியூ என்ற ஆங்கில இதழும், உத்கள் பிரசங்கா என்ற ஒரிய மொழி இதழும் வெளியிடப்படுகின்றன.
# ஒடிசா அரசு

## மேலும் பார்க்க

- ஒடிசா சட்டமன்றம்
- ஒடிசா சட்டமன்றத் தொகுதிகள்
# கர்நாடக அரசு

**கர்நாடக அரசு** என்பது கர்நாடக மாநிலத்தை ஆளும் அமைப்பாகும். இது நீதித் துறை, சட்ட ஆக்கத் துறை, அமைச்சரவை ஆகிய மூன்று பிரிவுகளைக் கொண்டது. ஆளுநர், முதல்வர், சட்டமன்ற உறுப்பினர்கள் உள்ளிட்டோர், தேர்ந்தெடுக்கப்பட்ட நாளில் இருந்து ஐந்தாண்டு காலம் வரை பதவியில் நீடிப்பர். முதல்வருக்கு அதிக அதிகாரம் இருக்கும்.
# கர்நாடக அரசு

## ஆட்சிப் பிரிவுகள்

இந்த மாநிலத்தை முப்பது மாவட்டங்களாகப் பிரித்துள்ளனர். மொத்தமாக 176 வட்டங்களும், 747 வருவாய் வட்டங்களும், 5628 ஊராட்சிகளும் உள்ளன.
இந்த மாநிலத்தில் 7 நகராட்சிகளும், 281 பேரூராட்சிகளும் உள்ளன. இந்த மாநிலத்தின் பெரிய நகரம் என்ற பெருமையை பெங்களூர் பெறுகிறது.
# கர்நாடக அரசு

## சட்ட ஆக்கம்

இந்த மாநிலத்தில் இரு சபைகள் உள்ளன. அவை: சட்ட மேலவையும், சட்டமன்றமும் ஆகும். சட்டமன்றத்தில் மக்களால் தேர்ந்தெடுக்கப்பட்ட 224 உறுப்பினர்களும், நியமிக்கப்பட்ட ஒருவரும் இருப்பர். ஒவ்வொருவரும் ஐந்தாண்டு காலம் பதவியில் இருப்பர்.
# கர்நாடக அரசு

## முதல்வர்

தற்போதைய முதல்வராக பசவராஜ் பொம்மை உள்ளார்.
# கர்நாடக அரசு

## மேலும் பார்க்க

- கருநாடகம்
- கர்நாடக முதலமைச்சர்களின் பட்டியல்
# மகாராஷ்டிர அரசு

**மகாராஷ்டிர அரசு** என்பது மகாராட்டிர மாநிலத்தை ஆளும் அமைப்பாகும். இது சட்டவாக்கத் துறை, அமைச்சரவை, நீதித் துறை ஆகிய மூன்று பிரிவுகளைக் கொண்டது. சட்டமன்றத்தில் 288 உறுப்பினர்கள் இருப்பர். இவர்கள் தங்களுக்குள் ஒருவரை சபாநாயகராக தேர்ந்தெடுப்பர். மகாராட்டிர சட்டத் துறையில் மேலவை, சட்டமன்றம் ஆகிய இரு பிரிவுகள் உள்ளன.
# மகாராஷ்டிர அரசு

## இணைப்புகள்

- மகாராஷ்டிர அரசின் வலைத்தளம்
# கோங்காடு சட்டமன்றத் தொகுதி

கோங்காடு சட்டமன்றத் தொகுதி, கேரள சட்டமன்றத்திற்கான தொகுதியாகும். இது பாலக்காடு மாவட்டத்தின் மண்ணார்க்காடு வட்டத்திலுள்ள காஞ்ஞிரப்புழ, காராகுறுச்சி, தச்சம்பாறை, கரிம்பா ஆகிய ஊராட்சிகளும், பாலக்காடு வட்டத்தில் உள்ள கேரளசேரி, கோங்காடு, மங்கரை, மண்ணூர், பறளி ஆகிய ஊராட்சிகளையும் கொண்டது.
# ஓரணு அயனி

**ஓரணு அயனி** (*monoatomic ion*) என்பது ஒரே ஒரு அணுவைக் கொண்டுள்ள அயனி ஆகும். ஒரு அயனியில் ஒன்றுக்கு மேற்பட்ட அணுக்கள், அவை ஒரே தனிமத்தின் அணுக்களாக இருந்தாலும் அவ்வயனி பல்லணு அயனி என்று அழைக்கப்படும். உதாரணமாக கால்சியம் கார்பனேட்டு (CaCO<sub>3</sub>) என்ற சேர்மத்தை எடுத்துக் கொண்டால் அதில் கால்சியம் (Ca<sup>2+</sup>) என்ற ஓரணு அயனியும் கார்பனேட்டு (CO<sub>3</sub><sup>2-</sup>) என்ற பல்லணு அயனியும் இடம்பெற்றுள்ளன.  
**முதல் வகை** இரும அயனிச் சேர்மங்கள் ஒரே ஒரு வகையான அயனியை உருவாக்கும் உலோகத்தைக் (நேர்மின் துகள்) கொண்டிருக்கும். **இரண்டாவது வகை** அயனிச் சேர்மங்கள் ஒரே ஒரு உலோகத்தைக் கொண்டிருந்தாலும் ஒன்றிற்கு மேற்பட்ட அயனி வகைகளாக உருவாகும். அதாவது வேறுபட்ட மின்சுமை கொண்ட அயனிகள்.  
| பொது வகை I நேர்மின் அயனி |  |
| --- | --- |
| ஐதரசன் | H<sup>+</sup> |
| லித்தியம் | Li<sup>+</sup> |
| சோடியம் | Na<sup>+</sup> |
| பொட்டாசியம் | K<sup>+</sup> |
| ருபீடியம் | Rb<sup>+</sup> |
| சீசியம் | Cs<sup>+</sup> |
| மக்னீசியம் | Mg<sup>2+</sup> |
| கால்சியம் | Ca<sup>2+</sup> |
| இசுட்ரோன்சியம் | Sr<sup>2+</sup> |
| பேரியம் | Ba<sup>2+</sup> |
| அலுமினியம் | Al<sup>3+</sup> |
| வெள்ளி | Ag<sup>+</sup> |
| துத்தநாகம் | Zn<sup>2+</sup> |  
| பொது வகை II நேர்மின் அயனி |  |  |  |
| --- | --- | --- | --- |
| - | இரும்பு(II) | Fe<sup>2+</sup> | பெரசு |
| இரும்பு(III) | Fe<sup>3+</sup> | பெரிக்கு |  |
| தாமிரம்(II) | Cu<sup>2+</sup> | குப்ரிக்கு |  |
| தாமிரம்(I) | Cu<sup>+</sup> | குப்ரசு | } |  
| பொது எதிர்மின் அயனி |  |
| --- | --- |
| ஐதரைடு | H<sup>−</sup> |
| புளோரைடு | F<sup>−</sup> |
| குளோரைடு | Cl<sup>−</sup> |
| புரோமைடு | Br<sup>−</sup> |
| அயோடைடு | I<sup>−</sup> |
| ஆக்சைடு | O<sup>2−</sup> |
| சல்பைடு | S<sup>2−</sup> |
| நைட்ரைடு | N<sup>3−</sup> |
| பொசுபைடு | P<sup>3−</sup> |
# ஓரணு அயனி

## இவற்றையும் காண்க

- ஓரணு
- பல்லணு அயன்
# பாலக்காடு சட்டமன்றத் தொகுதி

::பாலக்கோடு சட்டமன்றத் தொகுதியுடன் குழப்பிக் கொள்ளாதீர்.  
பாலக்காடு சட்டமன்றத் தொகுதி, கேரள சட்டமன்றத்திற்கான தொகுதியாகும். இது பாலக்காடு மாவட்டத்தில் உள்ள பாலக்காடு நகராட்சியையும், பாலக்காடு வட்டத்திலுள்ள கண்ணாடி, பிராயிரி ஆகிய ஊராட்சிகளையும், ஆலத்தூர் வட்டத்திலுள்ள மாத்தூர் ஊராட்சியையும் கொண்டது.
# மணலூர் சட்டமன்றத் தொகுதி

மணலூர் சட்டமன்றத் தொகுதி, கேரள சட்டமன்றத்திற்கான தொகுதியாகும். இது திருச்சூர் மாவட்டத்தின் திருச்சூர் வட்டத்திலுள்ள அரிம்பூர், மணலூர் ஆகிய ஊராட்சிகளையும், தலப்பிள்ளி வட்டத்தில் உள்ள சூண்டல், கண்டாணசேரி ஆகிய ஊராட்சிகளையும், சாவக்காடு வட்டத்திலுள்ள எளவள்ளி, முல்லசேரி, வாடானப்பள்ளி, பாவறட்டி, தைக்காடு, வெங்கிடங்கு ஆகிய ஊராட்சிகளையும் கொண்டுள்ளது.
# மணலூர் சட்டமன்றத் தொகுதி

## தேர்தல்கள்

- தேர்தல்கள்
:2011 - பி. ஏ. மாதவன் காங்கிரசு (ஐ.), யு.டி.எப்.
# பிரெடிரிக் சில்லர்

வும் ஷில்லரும் (வலது) இணைந்த நினைவுச்சின்னம், வைமார்.]]
**யோகன் கிறிசுடோப் பிரெடிரிக் பொன் சில்லர்** (*Johann Christoph Friedrich von Schiller*, ; 10 நவம்பர் 17599 மே 1805) செருமானிய கவிஞரும் மெய்யியலாளரும் வரலாற்றாளரும் நாடகாசிரியரும் ஆவார். தனது வாழ்நாளின் கடைசி பதினேழு ஆண்டுகளில் (1788–1805), சில்லருக்கு ஏற்கெனவே புகழ்பெற்றிருந்த யொஹான் வூல்ப்காங் ஃபொன் கேத்தாவுடன் ஆக்கபூர்வ நட்பு ஏற்பட்டது. இருவரும் அடிக்கடி அழகியல் குறித்து உரையாடி வந்தனர்; கேத்தெ வரைகோடுகளாக நிறுத்தி வைத்திருந்த ஆக்கங்களை கலைவடிவமாக முழுமையாக்க சில்லர் ஊக்குவித்தார். இந்த நட்பும் உரையாடல்களும் தற்போது *வைமார் செவ்வியல்* எனக் குறிக்கப்பெறும் வரலாறுக் காலத்திற்கு வழிவகுத்தன. இருவரும் இணைந்து தங்கள் மெய்யியல் கோட்பாடுகளை எதிர்த்தவர்களை நோக்கி இயற்றிய அங்கதமிக்க சிறு கவிதைகள் தொகுக்கப்பெற்று *சீனியன்* என அறியப்பெற்றது.
# பிரெடிரிக் சில்லர்

## ஆக்கங்கள்

### நாடகங்கள்

- *டீ ராய்பர்* (*திருடர்கள்*) (1781)
- *கபாலுண்ட் லீபெ* (*கள்ளத்தொடர்பும் காதலும்*) (1784)
- *டான் கார்லோசு* (1787)
- *வாலென்சுடைன்* (1800)
- *டீ யுன்ஃபிரா ஃபொன் ஆர்லியான்சு* (*ஆர்லியான்சின் பணிப்பெண்*) (1801)
- *மாரியா இசுடீவர்ட்டு* (1801)
- *டுரன்டாட்* (1802)
- *டீ பிரௌட் ஃபொன் மெஸ்ஸினா* (1803)
- *வில்லெம் டெல்* (1804)
- *டெமெட்ரியசு* (அவரது மரணத்தினால் முடிவுறவில்லை)
# பிரெடிரிக் சில்லர்

## ஆக்கங்கள்

### கவிதைகள்

- *ஊடெ அன் டீ பிராய்டெ* அல்லது *மகிழ்ச்சிப் பா* (1785) - இது பேத்தோவனின் ஒன்பதாவது சிம்பனியின் நான்காவது இயக்கத்திற்கு அடிப்படையாக அமைந்தது.
- *தி ஆர்ட்டிஸ்ட்ஸ்*
- *தி கிரேன்சு ஆப் இபிகுசு*
- *தி பெல்*
- *கொலம்பஸ்*
- *ஹோப்*
- *பீகாசுசு இன் ஹார்னெஸ்*
- *தி கிளோவ்*
- *நானி* - இதற்கு பிராம்சு இசையமைத்தார்.
# பிரெடிரிக் சில்லர்

## நூற்கோவை

-
- Engel, Manfred: "Schiller und wir – Ferne aus großer Nähe". *Oxford German Studies* 37 (2008) 1: 37–49
Schiller's complete works are published in the following excellent editions:
- Historical-critical edition by K. Goedeke (17 volumes, Stuttgart, 1867–76)
- *Säkular-Ausgabe* edition by Von der Hellen (16 volumes, Stuttgart, 1904–05)
- historical-critical edition by Günther and Witkowski (20 volumes, Leipzig, 1909–10).
Other valuable editions are:
- the Hempel edition (1868–74)
- the Boxberger edition, in *Kürschners National-Literatur* (12 volumes, Berlin, 1882–91)
- the edition by Kutscher and Zisseler (15 parts, Berlin, 1908)
- the *Horenausgabe* (16 volumes, Munich, 1910, et. seq.)
- the edition of the *Tempel Klassiker* (13 volumes, Leipzig, 1910–11)
- *Helios Klassiker* (6 volumes, Leipzig, 1911).
Documents and other memorials of Schiller are in the Goethe- und Schiller-Archiv in Weimar.
# ஒல்லூர் சட்டமன்றத் தொகுதி

**ஒல்லூர் சட்டமன்றத் தொகுதி**, கேரள சட்டமன்றத்திற்கான தொகுதியாகும். இது திருச்சூர் மாவட்டத்தின் திருச்சூர் வட்டத்தில் உள்ள மாடக்கத்தறை, நடத்தறை, பாணஞ்சேரி ஆகிய ஊராட்சிகளையும், திருச்சூர் நகராட்சியின் 12, 13, 23 முதல் 31, 40 முதல் 42 வரையுள்ள வார்டுகளையும் கொண்டது.  
ஓட்டுத் தொழிற்சாலைகள், மரப்பெட்டி மற்றும் மரம் சார்ந்த உற்பத்தி, தங்க ஆபரண உற்பத்தி என்பன இத்தொகுதியின் பிரதான வர்த்தகங்கள் ஆகும். இத்தொகுதியில் தேர்தல்களில் கிறித்தவர்களின் பங்கு முக்கியத்துவம்பெற்று விளங்குகின்றது.
# திருச்சூர் சட்டமன்றத் தொகுதி

**திருச்சூர்** இந்தியாவின் கேரள மாநிலத்திலுள்ள 140 சட்டமன்றத் தொகுதிகளுள் ஒன்றாகும். இத்தொகுதியில் திருச்சூர் மாவட்டத்தில் உள்ள திருச்சூர் நகராட்சியின் 1 முதல் 11 வரையுள்ள வார்டுகளும், 14 முதல் 22 வரையுள்ள வார்டுகளும், 32 முதல் 39 வரையுள்ள வார்டுகளும், 43 முதல் 50 வரையுள்ள வார்டுகளும் உள்ளன. இத்தொகுயில் 2016 ஆம் ஆண்டு நடைபெற்ற சட்டமன்றத் தேர்தலில் இந்திய கம்யூனிஸ்ட் கட்சியைச் சேர்ந்த வி. எஸ். சுனில்குமார் 6987 வாக்குகள் வித்தியாசத்தில் வெற்றி பெற்று தற்போதைய சட்டப்பேரவை உறுப்பினராக உள்ளார்.
# திருச்சூர் சட்டமன்றத் தொகுதி

## கேரள சட்டப் பேரவை

| 1957 | டாக்டர் A. R. மேனன் | இந்திய தேசிய காங்கிரஸ் |  |
| --- | --- | --- | --- |
| 1960 | T. A. தர்மராஜ ஐயர் | இந்திய தேசிய காங்கிரஸ் |  |
| 1967 | கே. சேகரன் நாயர் | மார்க்சிஸ்ட் கம்யூனிஸ்ட் கட்சி |  |
| 1970 | பி. ஏ. ஆண்டனி | இந்திய தேசிய காங்கிரஸ் |  |
| 1977 | கே. ஜே. ஜார்ஜ் | இந்திய தேசிய காங்கிரஸ் |  |
| 1980 | M. K. கண்ணன் | மார்க்சிஸ்ட் கம்யூனிஸ்ட் கட்சி |  |
| 1982 | தெரம்பில்  
ராமகிருஷ்ணன் | இந்திய தேசிய காங்கிரஸ் |  |
| 1987 | E. K. மேனன் | மார்க்சிஸ்ட் கம்யூனிஸ்ட் கட்சி |  |
| 1991 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 1996 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 2001 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 2006 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 2011 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 2011 | தெரம்பில்
ராமகிருஷ்ணன் | இந்திய தேசிய காங்கிரஸ் |  |
| 2016 | V. S. சுனில் குமார் | இந்திய கம்யூனிஸ்ட் கட்சி | } |
# நாட்டிகை சட்டமன்றத் தொகுதி

**நாட்டிகை சட்டமன்றத் தொகுதி**, கேரள சட்டமன்றத்திற்கான தொகுதியாகும். இது திருச்சூர் மாவட்டத்தின் திருச்சூர் வட்டத்திலுள்ள அந்திக்காடு, அவிணிசேரி, சாழூர் சேர்ப்பு, பாறளம், தான்னுயம் ஆகிய ஊராட்சிகளையும்ம், சாவக்காடு வட்டத்திலுள்ள நாட்டிகை, வல்லப்பாடு, தளிக்குளம் ஆகிய ஊராட்சிகளையும் கொண்டுள்ளது.
# சான் பீன்

**சான் பீன்** (பிறப்பு: 17 ஏப்ரல் 1959) ஒரு இங்கிலாந்து நாட்டு நடிகர் ஆவார். இவர் த லார்டு ஆப் த ரிங்ஸ்: த பெலொசிப் ஆப் த ரிங் என்ற திரைப்பட தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# டோமினிக் மோனகன்

**டோமினிக் மோனகன்** (பிறப்பு: 8 திசம்பர் 1976) ஒரு அமெரிக்க நாட்டு நடிகர் ஆவார். இவர் த லார்டு ஆப் த ரிங்ஸ்: த பெலொசிப் ஆப் த ரிங் என்ற திரைப்பட தொடர்களிலும் வோல்வரின் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
# புபொப 11

**புபொப 11** (*NGC 11*) என்பது ஆந்திரொமேடா விண்மீன் குழாமில் (*constellation*) உள்ள ஒரு சுருள் விண்மீன் பேரடை (*spiral galaxy*) ஆகும். வல எழுச்சிக் கோணம் 00h 08m 42.5s பக்கச்சாய்வு +37° 26′ 53″; அளவுகளின் கீழ் J2000.0 அச்சுத் தூரத்தில் இவ்வான் பொருளின் தோற்றம் காணப்படுகிறது.
# இந்திய வங்கிகள்

**இந்திய வங்கிகளின் பட்டியல்** கீழேக் கொடுக்கப்பட்டுள்ளது. இவை கீழ்காணும் பிரிவுகளின் கீழ் அமைக்கப்பட்டுள்ளன.
# இந்திய வங்கிகள்

## தலைமை வங்கி

இந்திய அரசின் பணம் வெளியிடுதல், வங்கிகளைக் கண்காணித்தல் போன்ற பல்வேறு பணிகளை மேற்கொள்ளும் வங்கியாக உள்ளது.  
- இந்திய ரிசர்வ் வங்கி
# இந்திய வங்கிகள்

## இந்திய வங்கிகள்

### நாட்டுடைமையாக்கப்பட்ட அரசு வங்கிகள்

இந்திய வங்கிகளில் கீழ்காணும் வங்கிகள் இந்திய அரசின் நிர்வாகத்தின் கீழ் நாட்டுடமையாக்கப்பட்ட வங்கிகளாக செயல்படுகிறது, *(புரிதலுக்காக கீழ்காணும் "நாட்டுடைமையாக்கப்பட்ட வங்கிகள்" இரு பிரிவுகளாக பிரித்து காண்பிக்கப்பட்டுள்ளது)*:  
1. ஸ்டேட் பாங்க் ஆப் இந்தியா மற்றும் அதன் குழும வங்கிகள்
1. பிற நாட்டுடமையாக்கப்பட்ட வங்கிகள்
# இந்திய வங்கிகள்

## இந்திய வங்கிகள்

### நாட்டுடைமையாக்கப்பட்ட அரசு வங்கிகள்

#### ஸ்டேட் பாங்க் ஆப் இந்தியா மற்றும் அதன் குழும வங்கிகள்

1. ஸ்டேட் பாங்க் ஆப் ஐதராபாத்
1. ஸ்டேட் பாங்க் ஆப் திருவாங்கூர்
1. ஸ்டேட் பாங்க் ஆப் பாட்டியாலா
1. ஸ்டேட் பாங்க் ஆப் பிகானீர் & ஜெய்ப்பூர்
1. ஸ்டேட் பாங்க் ஆப் மைசூர்
1. ஸ்டேட் பாங்க் ஆப் இந்தியா  
1. ஸ்டேட் பாங்க் ஆப் சௌராஷ்டிரா (தற்போது இது ஸ்டேட் பாங்க் ஆப் இந்தியாவுடன் இணைக்கப்பட்டு விட்டது)
1. ஸ்டேட் பாங்க் ஆப் இந்தூர் (தற்போது இது ஸ்டேட் பாங்க் ஆப் இந்தியாவுடன் இணைக்கப்பட்டு விட்டது)''
# இந்திய வங்கிகள்

## இந்திய வங்கிகள்

### நாட்டுடைமையாக்கப்பட்ட அரசு வங்கிகள்

#### நாட்டுடமையாக்கப்பட்ட பிற வங்கிகள்

1. அலகாபாத் வங்கி
1. சிண்டிகேட் வங்கி
1. பஞ்சாப் தேசிய வங்கி
1. பஞ்சாப் & சிந்து வங்கி
1. யுனைடெட் பாங்க் ஆப் இந்தியா
1. யூகோ வங்கி
1. விஜயா வங்கி
1. ஆந்திரா வங்கி
1. யூனியன் பாங்க் ஆப் இந்தியா
1. இந்தியன் ஓவர்சீசு வங்கி
1. இந்தியன் வங்கி
1. பேங்க் ஆஃப் இந்தியா
1. ஓரியண்டல் பேங்க் ஆப் காமர்சு
1. கனரா வங்கி
1. கார்ப்பரேசன் வங்கி
1. சென்ட்ரல் பாங்க் ஆப் இந்தியா
1. தேனா வங்கி
1. பாங்க் ஆப் பரோடா
1. பேங்க் ஆப் மகாராஷ்டிரா
# இந்திய வங்கிகள்

## இந்திய வங்கிகள்

### நாட்டுடைமையாக்கப்பட்ட அரசு வங்கிகள்

#### இதர அரசு வங்கிகள்

1. ஐடிபிஐ வங்கி
1. பாரதிய மகிளா வங்கி
# இந்திய வங்கிகள்

## இந்திய வங்கிகள்

### தனியார் வங்கிகள்

அரசு வங்கிகளைப் போன்றே சில தனியார் வங்கிகளும் உள்ளன. இவை அட்டவணையிட்ட வணிக வங்கிகள் பட்டியலின் கீழ் வருகின்றன.
# இந்திய வங்கிகள்

## இந்திய வங்கிகள்

### தனியார் வங்கிகள்

#### பழைய தனியார்வங்கிகள் (1990 ஆம் ஆண்டிற்கு முன்பு)

1990 ஆம் ஆண்டிற்கு முன்பு:  
1. எஸ்பிஐ கமர்சியல் மற்றும் இண்டர்நேசனல் வங்கி லிட்.
1. ஐஎன்ஜி வைசியா வங்கி லிமிடெட்
1. கர்நாடகா வங்கி லிமிடெட்
1. கரூர் வைசியா வங்கி லிமிடெட்
1. சௌத் இந்தியன் வங்கி லிமிடெட்
1. தமிழ்நாடு மெர்க்கண்டைல் வங்கி லிட்.
1. தனலட்சுமி வங்கி லிட்.
1. நைனிடால் வங்கி லிட்.
1. ரத்னாகர் வங்கி லிட்.
1. லட்சுமி விலாசு வங்கி லிட்.
1. ஜம்மு அண்ட் காசுமீர் வங்கி லிமிடெட்
1. பேங்க் ஆப் ராஜஸ்தான் லிட்
1. கத்தோலிக் சிரியன் வங்கி லிமிடெட்
1. சிட்டி யூனியன் வங்கி லிமிடெட்
1. பெடரல் வங்கி லிட்
# இந்திய வங்கிகள்

## இந்திய வங்கிகள்

### தனியார் வங்கிகள்

#### புதிய தனியார் வங்கிகள் (1990 ஆம் ஆண்டிற்கு பிறகு)

1990 ஆம் ஆண்டிற்கு பிறகு:  
1. இண்டஸ்இண்ட் வங்கி லிட்.
1. எஸ் பேங்க் லிமிடெட்
1. கோட்டக் மகீந்திரா வங்கி லிட்.
1. டெவலெப்மெண்ட் கிரடிட் வங்கி லிட்.
1. ஆக்சிஸ் வங்கி
1. எச்டிஎப்சி வங்கி
1. ஐசிஐசிஐ வங்கி
# இந்திய வங்கிகள்

## வெளிநாட்டு வங்கிகள்

1. அண்ட்வெர்ப் டயமண்ட் வங்கி என்வி
1. அபுதாபி கமர்சியல் வங்கி லிமிடெட்.
1. அமெரிக்கன் எக்சுபிரசு பேங்கிங் கார்ப்பரேசன்
1. எச் எஸ் பி சி லிமிடெட்
1. ஏபி பேங்க் லிட்
1. ஏபிஎன்-அம்ரோ வங்கி என்வி
1. ஓமன் இண்டர்நேசனல் வங்கி-எஸ்.ஏ.ஓ.ஜி.
1. கால்யான் வங்கி
1. கிரங் தாய் பேங்க் பப்ளிக் கம்பெனி லிமிடெட்
1. சிட்டி வங்கி என்.ஏ.
1. சின்கன் வங்கி
1. சைனா டிரஸ்ட் கமர்சியல் வங்கி
1. சொசைட்டி ஜெனரல்
1. சோனாலி வங்கி
1. டச்சு வங்கி (ஆசியா)?
1. டிபிஎஸ் வங்கி லிமிடெட்
1. தி பேங்க் ஆப் டோக்கியோ- மிட்சுபிசி யூஎஃப்ஜே, லிட்.
1. பர்க்லேசு வங்கி-ப்பிஎல்சி
1. பிஎன்ப்பி பரிபாசு
1. பேங்க் ஆப் அமெரிக்கா என்.டி. அண்ட் எஸ்.ஏ.
1. பேங்க் ஆப் சிலோன்
1. பேங்க் ஆப் நோவா ஸ்கோட்டியா
1. பேங்க் ஆப் பகரின் அண்ட் குவைத் பி.எஸ்.சி.
1. மஸ்ரெக்பாங்க் பி.எஸ்.சி
1. மிசுகோ கார்ப்பரேட் வங்கி லிட்.
1. யுபிஎஸ் ஏஜி.
1. ஜேஎஸ்சி விட்டி.பி வங்கி?
1. ஜேப்பி மார்கன் சேஸ் லிட்.
1. ஸ்டாண்டர்ட் சார்ட்டடு வங்கி
1. ஸ்டேட் பாங்க் ஆப் மொரீசியசு லிட்.
# இந்திய வங்கிகள்

## வெளிநாட்டு வங்கிகள்

### இந்தியாவில் முழுமையாக செயல்படும் வெளிநாட்டு வங்கிகள்

1. அபுதாபி கமர்சியல் வங்கி லிமிடெட்
1. அமெரிக்கன் எக்சுபிரசு பேங்கிங் கார்ப்பரேசன்
1. ஆஸ்திரேலியா மற்றும் நியூசிலாந்து வங்கி குழுமம்
1. எச் எஸ் பி சி லிமிடெட்
1. ஏபி பேங்க் லிட்
1. ஏபிஎன்-அம்ரோ வங்கி என்வி
1. ஓமன் இண்டர்நேசனல் வங்கி-எஸ்.ஏ.ஓ.ஜி.
1. கால்யான் வங்கி
1. கிரங் தாய் பேங்க் பப்ளிக் கம்பெனி லிமிடெட்
1. சிட்டி வங்கி என்.ஏ.
1. சின்கன் வங்கி
1. சைனா டிரஸ்ட் கமர்சியல் வங்கி
1. சொசைட்டி ஜெனரல்
1. சோனாலி வங்கி
1. டச்சு வங்கி (ஆசியா)?
1. டிபிஎஸ் வங்கி லிமிடெட்
1. தி பேங்க் ஆப் டோக்கியோ- மிட்சுபிசி யூஎஃப்ஜே, லிட்.
1. பர்க்லேசு வங்கி-ப்பிஎல்சி
1. பிஎன்ப்பி பரிபாசு
1. பேங்க் ஆப் அமெரிக்கா என்.டி. அண்ட் எஸ்.ஏ.
1. பேங்க் ஆப் சிலோன்
1. பேங்க் ஆப் நோவா ஸ்கோட்டியா
1. பேங்க் ஆப் பகரின் அண்ட் குவைத் பி.எஸ்.சி.
1. மஸ்ரெக்பாங்க் பி.எஸ்.சி
1. மிசுகோ கார்ப்பரேட் வங்கி லிட்.
1. யுபிஎஸ் ஏஜி.
1. ஜேஎஸ்சி விட்டி.பி வங்கி?
1. ஜேப்பி மார்கன் சேஸ் லிட்.
1. ஸ்டாண்டர்ட் சார்ட்டடு வங்கி
1. ஸ்டேட் பாங்க் ஆப் மொரீசியசு லிட்.
# இந்திய வங்கிகள்

## வெளிநாட்டு வங்கிகள்

### இந்தியாவில் சில கிளைகளோடு செயல்படும் வெளிநாட்டு வங்கிகள்

1. அண்ட்வெர்ப் டயமண்ட் வங்கி என்வி
1. அபுதாபி கமர்சியல் வங்கி லிமிடெட்
1. அமெரிக்கன் எக்சுபிரசு பேங்கிங் கார்ப்பரேசன்
1. எச் எஸ் பி சி லிமிடெட்
1. ஏபி பேங்க் லிட்
1. ஏபிஎன்-அம்ரோ வங்கி என்வி
1. ஓமன் இண்டர்நேசனல் வங்கி-எஸ்.ஏ.ஓ.ஜி.
1. கால்யான் வங்கி
1. கிரங் தாய் பேங்க் பப்ளிக் கம்பெனி லிமிடெட்
1. சிட்டி வங்கி என்.ஏ.
1. சின்கன் வங்கி
1. சைனா டிரஸ்ட் கமர்சியல் வங்கி
1. சொசைட்டி ஜெனரல்
1. சோனாலி வங்கி
1. டச்சு வங்கி (ஆசியா)?
1. டிபிஎஸ் வங்கி லிமிடெட்
1. தி பேங்க் ஆப் டோக்கியோ- மிட்சுபிசி யூஎஃப்ஜே, லிட்.
1. பர்க்லேசு வங்கி-ப்பிஎல்சி
1. பிஎன்ப்பி பரிபாசு
1. பேங்க் ஆப் அமெரிக்கா என்.டி. அண்ட் எஸ்.ஏ.
1. பேங்க் ஆப் சிலோன்
1. பேங்க் ஆப் நோவா ஸ்கோட்டியா
1. பேங்க் ஆப் பகரின் அண்ட் குவைத் பி.எஸ்.சி.
1. மஸ்ரெக்பாங்க் பி.எஸ்.சி
1. மிசுகோ கார்ப்பரேட் வங்கி லிட்.
1. யுபிஎஸ் ஏஜி.
1. ஜேஎஸ்சி விட்டி.பி வங்கி?
1. ஜேப்பி மார்கன் சேஸ் லிட்.
1. ஸ்டாண்டர்ட் சார்ட்டடு வங்கி
1. ஸ்டேட் பாங்க் ஆப் மொரீசியசு லிட்.
# இந்திய வங்கிகள்

## வெளிநாட்டு வங்கிகள்

### இந்தியாவில் பிரதிநிதி அலுவலகங்களோடு செயல்படும் வெளிநாட்டு வங்கிகள்

1. அண்ட்வெர்ப் டயமண்ட் வங்கி என்வி
1. அபுதாபி கமர்சியல் வங்கி லிமிடெட்
1. அமெரிக்கன் எக்சுபிரசு பேங்கிங் கார்ப்பரேசன்
1. எச் எஸ் பி சி லிமிடெட்
1. ஏபி பேங்க் லிட்
1. ஏபிஎன்-அம்ரோ வங்கி என்வி
1. ஓமன் இண்டர்நேசனல் வங்கி-எஸ்.ஏ.ஓ.ஜி.
1. கால்யான் வங்கி
1. கிரங் தாய் பேங்க் பப்ளிக் கம்பெனி லிமிடெட்
1. சிட்டி வங்கி என்.ஏ.
1. சின்கன் வங்கி
1. சைனா டிரஸ்ட் கமர்சியல் வங்கி
1. சொசைட்டி ஜெனரல்
1. சோனாலி வங்கி
1. டச்சு வங்கி (ஆசியா)?
1. டிபிஎஸ் வங்கி லிமிடெட்
1. தி பேங்க் ஆப் டோக்கியோ- மிட்சுபிசி யூஎஃப்ஜே, லிட்.
1. பர்க்லேசு வங்கி-ப்பிஎல்சி
1. பிஎன்ப்பி பரிபாசு
1. பேங்க் ஆப் அமெரிக்கா என்.டி. அண்ட் எஸ்.ஏ.
1. பேங்க் ஆப் சிலோன்
1. பேங்க் ஆப் நோவா ஸ்கோட்டியா
1. பேங்க் ஆப் பகரின் அண்ட் குவைத் பி.எஸ்.சி.
1. மஸ்ரெக்பாங்க் பி.எஸ்.சி
1. மிசுகோ கார்ப்பரேட் வங்கி லிட்.
1. யுபிஎஸ் ஏஜி.
1. ஜேஎஸ்சி விட்டி.பி வங்கி?
1. ஜேப்பி மார்கன் சேஸ் லிட்.
1. ஸ்டாண்டர்ட் சார்ட்டடு வங்கி
1. ஸ்டேட் பாங்க் ஆப் மொரீசியசு லிட்.
# இந்திய வங்கிகள்

## மேலும் பார்க்க

- இந்தியாவில் வங்கித்தொழில்
# மத்திய பிரதேச அரசு

**மத்திய பிரதேச அரசு** என்பது மத்திய பிரதேச மாநிலத்தை ஆளும் அமைப்பாகும். இது நீதித்துறை, சட்டவாக்க அவை, செயலாக்கத் துறை(அமைச்சரவை) ஆகிய பிரிவுகளைக் கொண்டது. மாநில அரசின் தலைமையகம் போப்பாலில் உள்ளது.  
இந்தியக் குடியரசு தலைவரால் நியமிக்கப்படும் ஆளுநர், மாநில அரசின் தலைமை அலுவராக இருப்பார். ஆனால், மாநில முதல்வருக்கே அதிக அதிகாரம் இருக்கும்.
# மத்திய பிரதேச அரசு

## நீதித்துறை

மத்திய பிரதேச உயர் நீதிமன்றம் ஜபல்பூரில் உள்ளது. இது இம்மாநில நீதித் துறையின் உயர் அமைப்பாகும்.
# மத்திய பிரதேச அரசு

## சட்டவாக்க அவை

மத்திய பிரதேச சட்டமன்றத்தில் 230 உறுப்பினர்கள் இருப்பார்கள். இவர்கள் ஒவ்வொரு தொகுதியிலும் மக்களால் தேர்ந்தெடுக்கப்பட்டவர்கள் ஆவர். ஒருவர் மட்டும் நியமிக்கப்படுவார்.
# மத்திய பிரதேச அரசு

## செயலாக்கத் துறை

செயலாக்கத் துறையின் தலைவராக முதல்வர் இருப்பார். சட்டமன்ற உறுப்பினர்கள் தங்களுக்குள் ஒருவரை முதல்வராக தேர்ந்தெடுப்பர். முதல்வருடன் சிலரும் அமைச்சரவையில் பங்கேற்பர். ஒவ்வொருவருக்கும் ஐந்தாண்டு காலம் பதவி இருக்கும்.
# மத்திய பிரதேச அரசு

## இதனையும் காண்க

- மத்திய பாரதம்
- விந்தியப் பிரதேசம்
# புபொப 17

**புபொப 17** (*NGC 17*) என்பது திமிங்கில (*Cetus*) விண்மீன் குழாமில் உள்ள ஒரு சுருள் விண்மீன் பேரடை ஆகும்.  
புபொப 17 இன் தோற்றமானது இரண்டு வட்டத்தட்டு பேரடைகளினால் உருவானது போல இருக்கிறது. இவ்விணைப்பின் காரணமாக அண்மைக் காலத்திய மிகை விண்மீன் வெளியில் (starbust) உள்ள மத்தியப் பகுதிகளில் விண்மீன்கள் தோன்றும் நடவடிக்கை தொடர்வது போலத் தெரிகின்றது. 250 மில்லியன் ஒளியாண்டுகள் தொலைவில் உள்ள இவ்விண்மீன் மண்டலம் ஒற்றை அண்டக்கருவைக் கொண்டிருப்பதாகவும் அதில் இன்னமும் எரிவாயு அதிகளவில் உள்ளதாகவும் கூறப்படுகிறது.
# புபொப 17

## இவற்றையும் காண்க

- புதிய பொதுப் பட்டியல்
# திராயான்

**திராயான்** (*Trajan*, **; 18 செப்டம்பர் 53 – 8 ஆகத்து 117 கிபி) கிபி 98இலிருந்து தமது மரணம் வரை உரோமைப் பேரரசராக இருந்தவராவார். உரோமானிய செனட்டினால் *மிகச் சிறந்த ஆட்சியாளர்* (*optimus princeps*) என அறிவிக்கப்பட்டவர். இவரது ஆட்சிக்காலத்தில் உரோமை வரலாற்றிலேயே மிகப்பெரும் இராணுவ விரிவாக்கம் நடைபெற்றது; திராயான் உயிரிழக்கும்போது உரோமைப் பேரரசின் ஆட்சிக்கு கீழிருந்த நிலப்பகுதியே மிகக் கூடுதலானதாகும். தமது வள்ளல்தன்மைக்குப் பெயர்பெற்ற திராயான் பல பொதுக்கட்டிடங்களைக் கட்டினார்; பல சமூகநல கொள்கைகளை நடைமுறைப்படுத்தினார். இவற்றால் நிலநடுக்கடல் மண்டலத்தில் அமைதியும் வளமையும் மிக்க ஆட்சியைத் தந்த ஐந்து நல்ல பேரரசர்களில் இரண்டாவதாக புகழ் பெற்றுள்ளார்.]  
அரசகுலம் இல்லாத இத்தாலியக் குடும்பத்தில் இசுபானியா பேடிகா மாநிலத்தில் திராயான் பிறந்தார். பேரரசர் டமிசியன் ஆட்சியில் முதன்மைக்கு வந்தார். கிபி 89இல் டமிசியனுக்கு எதிராக ரைன் ஆற்றை அடுத்து நிகழ்ந்த கலவரத்தை அடக்க இசுபானியா டரகோனென்சிசு மாநில அரசப்பிரதிநிதியாக (*legatus legionis*) இருந்த டிராஜான் உதவி புரிந்தார். செப்டம்பர் 96இல் டமிசியனுக்கு அடுத்ததாக *மார்கசு கோக்கெசியசு நெர்வா* என்ற மூத்த, குழந்தையற்ற செனட்டர் அரியணை ஏறினார். ஓராண்டு அதிகாரத்திலிருந்த நெர்வா பிரடோரியன் காவலர்களின் கிளர்ச்சியை அடக்கவியலாது மக்களாதரவைப் பெற்றிருந்த டிராஜானை மகனாகவும் வாரிசாகவும் வரித்துக் கொண்டார். சனவரி 27, 98இல் நெர்வா இறந்த பிறகு திராயான் அரியணை ஏறினார்.  
உரோமை நகரத்தில் பல கட்டிட திட்டங்களை நிறைவேற்றியதற்காக பெரிதும் அறியப்படுகிறார். இன்றளவிலும் காணப்படுகின்ற டிராஜானின் மன்றம், டிராஜானின் சந்தை, திராயானின் தூண் ஆகியவற்றை நிர்மாணித்தார். போர்முனையில் சினாய் தீபகற்பத்திற்கும் அராபியத் தீபகற்பத்திற்கும் இடையேயமைந்திருந்த, நபடேயன் இராச்சியத்தை கையகப்படுத்தினார். தற்கால உருமேனியாவின் பகுதியாயுள்ள உரோமை டாசியாவை வென்றார். பெர்சிய பார்த்தியப் பேரரசுடனான போர் அதன் தலைநகரம் டெசிபோனின் வீழ்ச்சியுடன் முடிவுற்றது. இதனால் ஆர்மீனியாவையும் மெசொப்பொத்தேமியாவையும் தன் கட்டுக்குள் கொண்டுவந்தார். இவரது படை வெற்றிகளால் உரோமைப் பேரரசை அதன் வரலாற்றிலேயே மிகப் பரந்ததாக விரிவடைந்தது. கிபி 117இன் பிற்பகுதியில் உரோமைக்குத் திரும்பிப் போகையில் கப்பலில் நோய்வாய்ப்பபட்டார். பக்கவாதம் கண்ட டிராஜான் செலினியசில் மரணமடைந்தார். இவரை செனட் கடவுளாக்கியது; அவரது இறுதிச்சாம்பல் டிராஜானின் தூணின் கீழ் புதைக்கப்பட்டது. இவரையடுத்து இவரது தத்துப்பிள்ளை அத்ரியன் அரியணை ஏறினார்.  
பேரரசராக, டிராஜானின் புகழ் இன்றளவும் நிலைத்துள்ளது&nbsp;— பத்தொன்பது நூற்றாண்டுகளாக புகழ்மங்கா பேரரசர்களில் இவரொருவர். இவரை அடுத்து முடிசூடிய ஒவ்வொரு பேரரசரும் செனட்டால் *felicior Augusto, melior Traiano* (" அகஸ்ட்டஸ் விட அதிர்டத்துடனும் டிராஜானை விட நன்றாகவும்") அரசாள வாழ்த்தப்பட்டனர். நடுக்கால கிறித்தவ சமயவியலாளர்கள், டிராஜானை ஒரு பேகனாக கருதினர். 18வது நூற்றாண்டு வரலாற்றாளர் எட்வார்ட் கிப்பன் ஐந்து நல்ல பேரரசர்கள் என்ற கருத்தியலைப் பரப்பினார்; இதில் இரண்டாவதாக டிராஜானை வைத்தார்.
# கோச்சி வினை

**கோச்சி வினை** (*Kochi reaction*) என்பது கார்பாக்சிலிக் அமிலங்களில் இருந்து கார்பாக்சிலை நீக்கம் செய்து ஆல்கைல் ஆலைடுகளுடன் காரீய டெட்ரா அசிட்டேட் மற்றும் லித்தியம் குளோரைடு அல்லது வேறு லித்தியம் உப்புகளைப் பெறக்கூடிய கரிம வினையாகும்  
இந்த வினை அன்சுடைக்கர் வினையின் வேறுபட்ட மற்றொரு வினையாகும்.
# ஜார்க்கண்டு அரசு

**ஜார்க்கண்டு அரசு** என்பது ஜார்க்கண்டு மாநிலத்தை ஆளும் அமைப்பாகும். இது செயலாக்கத் துறை, நீதித் துறை, சட்டவாக்க அவை ஆகிய மூன்று பிரிவுகளைக் கொண்டது. மாநில அரசின் தலைமையகம் ராஞ்சியில் உள்ளது.
குடியரசுத் தலைவரால் நியமிக்கப்படும் ஆளுநர், அரசின் உயர் அதிகாரி ஆவார். மாநில சட்டமன்றத்தின் நிகழ்வுகளை குடியரசுத் தலைவருக்கு அறிக்கையாக அளிப்பார். ஆனால், மாநில முதல்வருக்கே அதிக அதிகாரம் இருக்கும்.
# ஜார்க்கண்டு அரசு

## நீதித் துறை

ஜார்க்கண்ட் உயர் நீதிமன்றம் ராஞ்சியில் உள்ளது. இது இந்த மாநில நீதித் துறையின் உயர் அமைப்பாகும்.
# ஜார்க்கண்டு அரசு

## சட்டவாக்க சபை

இந்த மாநிலத்தில் சட்டம் இயற்றும் முறை ஓரவை முறைமை ஆகும். எனவே, சட்டமன்றம் மட்டும் உள்ளது. சட்டமன்றத்தில் 81 உறுப்பினர்கள் இருப்பர். ஒவ்வொருவரும் ஐந்தாண்டுக் காலம் பதவியில் இருப்பர்.
# பீகார் அரசு

**பீகார் அரசு** என்பது பீகார் மாநிலத்தை ஆளும் அமைப்பாகும். இது நீதித் துறை, செயலாக்கத் துறை, சட்டவாக்கத் துறை ஆகிய மூன்று பிரிவுகளைக் கொண்டது. மாநில அரசின் தலைமையகம் பட்னாவில் உள்ளது.
# பீகார் அரசு

## நீதித் துறை

பாட்னா உயர் நீதிமன்றம் பட்னாவில் உள்ளது. இது இந்த மாநில நீதித் துறையின் உயர் அமைப்பாகும்.
# பீகார் அரசு

## சட்டவாக்கத் துறை

இந்த மாநிலத்தின் சட்டவாக்கத் துறை ஈரவை முறைமை கொண்டது. பீகாரின் சட்டமன்றம், பீகார் சட்ட மேலவை ஆகியவையே அவை.
சட்டமன்றத்தின் உறுப்பினர்கள் ஐந்தாண்டு காலம் பதவியில் இருப்பர். இவர்கள் தங்களுக்குள் ஒருவரை சபாநாயகராக தேர்ந்தெடுப்பர். இவர் சட்டமன்றத்தின் செயல்பாடுகளை வழிநடத்துவார்.
# உத்தரப் பிரதேச அரசு

**உத்தரப் பிரதேச அரசு** என்பது உத்தரப் பிரதேசத்தை ஆளும் அமைப்பாகும். இது நீதித் துறை, செயலாக்கத் துறை, சட்டவாக்கத் துறை ஆகிய மூன்று பிரிவுகளைக் கொண்டது.
# உத்தரப் பிரதேச அரசு

## சட்டவாக்கத் துறை

இந்த மாநில சட்டவாக்கத் துறை ஈரவை முறைமை கொண்டது. அவை: உத்தரப் பிரதேச சட்டமன்றம், உத்தரப் பிரதேச சட்ட மேலவை
# உத்தரப் பிரதேச அரசு

## சட்டவாக்கத் துறை

### சட்டமன்றம்

இது இந்த மாநில சட்டவாக்கத் துறையின் கீழவை ஆகும். இதில் 403 உறுப்பினர்கள் இருப்பார்கள். ஒருவரை ஆளுநர் நியமிப்பார். ஏனையோர் ஒவ்வொரு தொகுதிகளிலும் மக்களால் தேர்ந்தெடுக்கப்பட்டு உறுப்பினர் ஆவர். இவர்களுக்கு பதவிக்காலம் ஐந்தாண்டுகள் வரை இருக்கும்.
# உத்தரப் பிரதேச அரசு

## அமைச்சரவை

சட்டமன்ற உறுப்பினர்களால் தேர்ந்தெடுக்கப்படும் முதல்வரும், அவருடன் இணையும் ஏனைய அமைச்சர்களும் செயலாக்க அதிகாரங்களைப் பெறுவர். ஒவ்வொருவரும் தமக்கு ஒதுக்கப்பட்ட துறையை மேற்பார்வையிட்டு செயலாக்க ஆணைகளை பிறப்பிப்பர்.
# உத்தரப் பிரதேச அரசு

## நீதித் துறை

இந்த மாநில நீதித் துறையின் உயர் அமைப்பாக அலகாபாத் உயர் நீதிமன்றம் இருக்கிறது. இது அலகாபாத்தில் உள்ளது. இதன் கிளை இலக்னோவில் உள்ளது.
# ஆன்ட்ரூசோவ் செயல்முறை வினை

**ஆன்ட்ரூசோவ் செயல்முறை வினை** (*Andrussow process*) என்பது ஆக்சிசன் மற்றும் பிளாட்டினம் வினையூக்கியின் முன்னிலையில் மீத்தேன் மற்றும் அம்மோனியாவில் இருந்து ஐதரசன் சயனைடு உற்பத்தி செய்யும் தொழிற்துறை செயல்முறை வினையாகும்  
:CH<sub>4</sub> + NH<sub>3</sub> + 1.5 O<sub>2</sub> → HCN + 3 H<sub>2</sub>O
# ஆன்ட்ரூசோவ் செயல்முறை வினை

## பக்க வினைகள்

இந்த வினை அதிகமான அளவில் வெப்பம் உமிழும் வினையாகும். இவ்வினையின் உள்ளுறை வெப்ப மாற்றம் -481.06 கிலோசூல் இவ்வினையில் வெளிப்படும் வெப்பம் ஏனைய பக்க வினைகள் நிகழ வினையூக்கியாக செயல்படுகிறது.  
:CH<sub>4</sub> + H<sub>2</sub>O → CO + 3 H<sub>2</sub>
:2 CH<sub>4</sub> + 3 O<sub>2</sub> → 2 CO + 4 H<sub>2</sub>O
:4 NH<sub>3</sub> + 3 O<sub>2</sub> → 2 N<sub>2</sub> + 6 H<sub>2</sub>O  
மேற்கண்ட இந்த பக்க வினைகளை 0.0003செ என்ற குறைவான அளவில் வெளியேறு வெப்பத்திற்கு உட்படுத்துவதன் மூலமாக குறைக்க முடியும்.  
வினையின் அடிப்படையிலான இச்செயல்முறை 1927 ஆம் ஆண்டில் லியோனிது ஆந்திரூசொவ் என்பவரால் கண்டறியப்பட்டது. அடுத்த ஆண்டில் அவர் இச்செயல்முறையை விரிவு படுத்தினார். இதனால் அவ்வினை அவருடைய பெயரான ஆன்ட்ரூசோவ் வினை என்று அழைக்கப்படுகிறது.
# ஜே பருச்செல்

**ஜே பருச்செல்** (பிறப்பு: ஏப்ரல் 9, 1982) ஒரு கனடா நாட்டு நடிகர், எழுத்தாளர், நகைச்சுவை கலைஞர் மற்றும் குரல் நடிகர் ஆவார். இவர் ரோபோகாப் போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார். இவர் ஹவ் டு ட்ரெய்ன் யுவர் டிராகன் 2 போன்ற திரைப்படங்களுக்கு குரல் கொடுத்துள்ளார் என்பது குறிப்பிடத்தக்கது.
# விழிஞ்ஞம் பன்னாட்டுத் துறைமுகம்

**விழுஞ்சம் பன்னாட்டுத் துறைமுகம்** (*Vizhinjam International Seaport*) இந்தியாவின் தென்கோடி மாநிலமான கேரளத்தின் தலைநகரம் திருவனந்தபுரத்தில் அரபிக்கடல் ஓரத்தில் புதியதாக கட்டமைக்கப்பட்டு வரும் துறைமுகம் ஆகும். இந்தத் திட்டப்பணிகளின் மொத்த செலவினம் மூன்று கட்டங்களில் 6595 கோடிகளாக திட்டமிடப்பட்டுள்ளது. கட்டி முடித்த பின்னர் உலகின் மிகப்பெரிய துறைமுகங்களில் ஒன்றாக இருக்குமென மதிப்பிடப்படுகிறது.  
விழிஞம் துறைமுகப் பகுதியில் பன்னாட்டு கடற்பாதையிலிருந்து 10 கடல்வழி மைல்களுக்கும் கடலோரத்திலிருந்து 1 கடல்வழி மைல் தொலைவிற்கும் இயல்பான 24 மீட்டர் ஆழம் கிடைக்கின்றது.  
விழிஞ்சம் பன்னாட்டுத் துறைமுக நிறுவனம் (VISL), கேரள அரசு கூட்டமைப்பில்
ரூபாய்.8,867 கோடி மதிப்பீட்டில் அமைக்கப்பட்டதை இந்தியப் பிரதமர் 2 மே 2025 அன்று திறக்க உள்ளார்.
# விழிஞ்ஞம் பன்னாட்டுத் துறைமுகம்

## நிர்வாகம்

விழிஞ்சம் துறைமுகத்தின் முதல் தொகுப்பை நிர்வகிக்க, அதானி குழுமத்தின் கீழ் செயல்படும் அதானி துறைமுகங்கள் & சிறப்பு பொருளாதார நிறுவனம் 40 ஆண்டுகளுக்கு கேரள அரசுடன் ஒப்பந்தம் செய்யப்பட்டுள்ளது.
# விழிஞ்ஞம் பன்னாட்டுத் துறைமுகம்

## வரலாறு

8 முதல் 14ஆம் நூற்றாண்டு வரை விழிஞம் பாண்டியர் நாட்டுத் துறைமுகமாக விளங்கியது. இது சங்ககாலத்தில் பாண்டியர் கீழிருந்த ஆய் நாட்டில் இருந்த தொலெமி குறிப்பிடும் **எலங்கோன்** நகரமே என்பது மயிலையார் கருத்து. மேலும் நெடுமாறன் என்ற பாண்டியன் சேர அரசனோடு கோட்டாற்றிலும் விழிஞத்திலும் போர் செய்தானெனப் பாண்டிக்கோவை கூறுகின்றது. இதில் விழிஞத்தில் நடந்தது கடற்போர் என்பது குறிப்பிடத்தக்கது. சோழ அரசிடம் தோற்றபிறகு விழிஞம் துறைமுகத்தின் முக்கியத்துவம் குறையத் துவங்கிந்து. இன்றளவில் இது ஓர் மீன்பிடித் துறைமுகமாக உள்ளது.  
விழிஞம் துறைமுகத் திட்டம் 25 ஆண்டுகளுக்கு முன்னதாக திட்டமிடப்பட்டது. முதலில் பொதுத்துறை தனியார் கூட்டுறவு- தனியார் சேவை பாணியில் இதனை திட்டமிட்டனர். இரண்டு சுற்று ஏலத்திற்குப் பிறகு இம்முயற்சி தோல்வியடைந்தது.
# மைக் வோகெல்

**மைக் வோகெல்** (பிறப்பு: ஜூலை 17, 1979) ஒரு அமெரிக்க நாட்டு நடிகர் மற்றும் விளம்பர நடிகர் ஆவார். இவர் தி ஹெல்ப் போன்ற திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் அண்டர் தி டோம் போன்ற சில தொலைக்காட்சி தொடர்களிலும் நடித்துள்ளார்.
# சைபீரியன் வலை (சதுரங்கம்)

**சைபீரியன் வலை** *(The Siberian Trap)* என்பது சதுரங்க ஆட்டத்தின் தொடக்க நிலையிலேயே தந்திரமாக விரிக்கப்படும் ஒரு வலையாகும். சுமித் – மோர்ரா சிசிலியன் தடுப்பாட்டத்தில் வழக்கமான சில் தொடர் நகர்வுகளுக்குப் பின்னர் வெள்ளை நிறக்காய்களுடன் விளையாடும் ஆட்டக்காரர் இவ்வலையில் சிக்கி தன்னுடைய ராணியை இழப்பார். தென்மேற்கு சைபீரியாவின் நோவோசிபிர்சுக் நகரத்தைச் சேர்ந்தவரான போரிசு சுகிப்கோவ் இத்தந்திர வலைவிரிப்பைக் கண்டுபிடித்த காரணத்தால் அவருடைய நாட்டின் பெயரே இவ்வலை தந்திரத்திற்கு வைக்கப்பட்டது.  
1987 ஆம் ஆண்டில் கோலன்பெட் மற்றும் சுகிப்கோவ் இடையிலான போட்டி ஆட்டத்திலும், 1990 ஆம் ஆண்டில் புடாபெசுட் நகரில் நடைபெற்ற டெசின்கை மற்றும் மேகராமோவ் இடையிலான போட்டி ஆட்டத்திலும் என இருமுறை இவ்வலை விரிக்கப்பட்ட நிகழ்வுகள் நடைபெற்றுள்ளன.
# சைபீரியன் வலை (சதுரங்கம்)

## பகுப்பாய்வு

**1. e4 c5**  
சிசிலியன் தடுப்பாட்டம் - திறப்பு நகர்வு  
**2. d4 cxd4 3. c3 dxc3**  
:வெள்ளை நிற ஆட்டக்காரர் 3.c3 சுமித் மோர்ரா பலிகொடுத்தல் ஆட்டத்தை அறிமுகம் செய்து ஆடுகிறார். கருப்புநிற காய்களுடன் விளையாடும் ஆட்டக்காரார் அப்பலியை ஏற்றுக்கொண்டு வெள்ளைநிறச் சிப்பாயைக் கைப்பற்றுகிறார்.  
**4. Nxc3 Nc6 5. Nf3 e6 6. Bc4 Qc7 7. 0-0 Nf6 8. Qe2**  
:வெள்ளைநிறக் காய்களுடன் ஆடுபவர் e4–e5 நகர்த்தலுக்கு ஆயத்தமாகிறார். அடுத்த நகர்வை வெள்ளைநிறத்து ஆட்டக்காரர் எச்சரிக்கையாகக் கவனித்து ஆடும்பட்சத்தில் இந்நகர்வு ஆடக்கூடிய நகர்வே ஆகும். 8. Re1 Bc5 என்ற எட்டாவது நகர்வுக்குப் பின்னர் வெள்ளைநிற காய்களுடன் ஆடுபவரின் f2- சதுரத்தில் பதட்டமான சூழல் நிலவுவதால் கருப்புநிற காய்களுடன் ஆடும் ஆட்டக்காரருக்கு நல்ல ஆட்டம் கிடைக்கிறது. மேற்கண்ட எட்டாவது நகர்வுக்குப் பதிலாக வெள்ளை 8.h3... என்ற நகர்வை ஆடினாலும்
:8. h3 a6 என்ற பதில்நகர்வு நகர்த்தப்பட்டு வெள்ளைக்கு பெரிய அனுகூலம் ஏதும் ஏற்படவில்லை. சதுரங்க கோட்பாடுகளின் வழிகாட்டுதல் படியான 8.Nb5 Qb8 9.e5 Nxe5 10.Nxe5 Qxe5 11.Re1 நகர்வுகளால் வெள்ளைநிற காய்களுடன் ஆடுபவருக்கு தியாகம் செய்யப்பட்ட சிப்பாய்களுக்கு ஈடாக சிறிதளவு பிரதிபலன் கிடைக்கிறது.  
**8... Ng4! 9. h3??** (படம் பார்க்கவும்)  
:வெள்ளை ஆட்டக்காரரின் 9. h3 என்ற நகர்வு சந்தேகத்திற்கு இடமின்றி தவறான நகர்வு ஆகும். இதே போன்றதொரு கதிதான் 1988 ஆம் ஆண்டில் நோவோசிபிர்சுக் நகரில் நடைபெற்ற கிராமாட்சியன் மற்றும் சுகிப்கோவ் இடையிலான ஆட்டத்திலும் ஏற்பட்டது. மாற்று முயற்சியான 9.Rd1... என்ற நகர்விலும் 9.Rd1 Bc5 என்ற பதில் நகர்வினால் சிக்கிய வலையிலிருந்து மீளமுடிவதில்லை. கோட்பாட்டு நகர்வுகள் 9.Nb5! ... என்ற நகர்வை வெள்ளைக்குப் பரிந்துரைக்கின்றன. பதிலுக்கு கருப்பு 9... Qb8 (10...a6 11.Nc3 Nd4! என்ற பயமுறுத்தலுக்காக) 10.h3 h5 11.g3 Nge5 12.Nxe5 Nxe5 13.Bf4 a6 என்று நகர்வுகள் ஆடப்பட்டு இரு வீரர்களுக்கும் ஆட்டமானது சமவாய்ப்புகளை உண்டாக்குகிறது.  
**9... Nd4!**  
:கருப்புநிற காய்களின் ஆட்டக்காரரின் மிரட்டும் நகர்த்தல் 10...Nxf3+ அதனைத் தொடர்ந்து நகர்த்தப்படும் 11...Qh2# என்ற நகர்வு கருப்புநிற காய்களுடன் விளையாடுபவருக்கு வெற்றியை அளிக்கிறது. ஒருவேளை வெள்ளை 10.Nxd4?? என்று நகர்வைச் செய்தாலும் 10...Qh2# என்ற கருப்பின் நகர்வினால் வெள்ளையின் தோல்வி தவிர்க்க முடியாமல் போய்விடுகிறது.
# நாட்பட்ட நுரையீரல் அடைப்பு நோய்

**நாட்பட்ட நுரையீரல் அடைப்பு நோய்** (அ) **நெடுங்கால சுவாச அடைப்பு நோய்** (chronic obstructive pulmonary disease; COPD; சிஓபிடி) என்பது ஒரு வகையான இடையூறு செய்கின்ற நுரையீரல் நோய் ஆகும். முக்கியமாக நாட்பட்ட மோசமான காற்றோட்டத்தை குறிக்கிறது சாதாரணமாக நாட்பட அது மேலும் மோசமாகிறது. இது, நெடுங்கால மூச்சுக்குழல் அழற்சி (Chronic bronchitis) மற்றும் காற்றேற்ற விரிவு (emphysema) ஆகிய சுவாசப்பாதைகள் குறுக்கம் அடையும் நோய்களைக் குறிக்கிறது.  
சில முக்கிய அறிகுறிகள் மூச்சு திணறல், இருமல், மற்றும் சளி என்பவையாகும்.. என்றாலும், வேறு பல காரணிகளான மாசுபட்ட காற்று மற்றும் மரபியல் போன்றவைகளுக்கும் ஒரு சிறு பங்கு உண்டு. உலகத்தில் காற்று மாசுபட ஒரு பொதுவான காரணம் சமையல் மற்றும் வெப்பமூட்டும் இடங்களில் உள்ள மோசமான காற்று போக்கிகள் தான். இது போன்ற நமைச்சல் காரணிகளால் நீண்ட கால பாதிப்புக்குள்ளானால் அவை வீக்கம் விளைவிக்கின்ற எதிர்வுணர்வு காரணமாக நுரையீரல் காற்று வழிகள் குறுகி நுரையீரல் திசுக்கள் செயலிழந்து ஏற்படுகிற நிலை தான் ** நுரையீரல் வளிப்பை வீக்கம் **.  
மோசமான காற்றோட்ட அளவு தான் நோய்குறியறிதலுக்கான அடிப்படை நுரையீரல் செயல்பாடு சோதனைகள். இவையே, சிஓபிடியின் அறுதியிடல் சோதனைகளாக விளங்குகின்றன. இதற்கு முரணாக ஆஸ்த்மா, மருந்துகள் உட்கொள்வதால் காற்றோட்ட குறைபாடு கணிசமான அளவில் சீராவதில்லை. பெரிய காற்றுப்பாதைகளில் இவ்வாறான அழற்சி சார்ந்த மறுவினையானது நெடுங்கால மூச்சுக்குழல் அழற்சி என்றழைக்கப்படுகிறது, குறைந்தபட்சம் மூன்று மாதங்களுக்குச் சளியுடன் கூடிய இருமல் ஏற்பட்டுப் பின்னர் அடுத்த வருடமும் இவ்வாறே ஏற்பட்டால் அந்த நபர்களுக்கு நெடுங்கால மூச்சுக்குழல் அழற்சி உண்டு என மருத்துவ ரீதியாக அறுதியிடப்படுகின்றது. காற்றுச் சிற்றறைகளில் (alveoli) இந்த அழற்சியின் விளைவாக நுரையீரலின் இழையங்கள் அழியத் தொடங்கும், இந்தச் செயற்பாட்டுக்கு எம்பிசிமா அல்லது காற்றேற்ற விரிவு என்று பெயர். சிஓபிடியின் இயல்புநிலை நோய்த்தாக்க காலத்தில், திடீரென கடுமையான அறிகுறிகள் காணப்படும், இது தீவிர நோய்ப்பண்பு மிகுத்தல் (acute exacerbations) என்றழைக்கப்படுகின்றது, இவற்றில் பெரும்பாலானவை நோய்த்தொற்று அல்லது வளி மாசடைதல் காரணமாக ஏற்படுகின்றன.  
தெரிந்த காரணிகளுக்கான மறைப்பற்ற நிலையை தவிர்ப்பதன் மூலம் சிஓபிடியைத் தடுக்கலாம். இதில் புகைபிடித்தல் நிறுத்தம், உள்ளக மற்றும் திறந்தவெளி காற்றின் தரத்தை மேம்படுத்துவதும் உள்ளடங்கும். இந்நோயைக் கட்டுப்படுத்த உதவும் முக்கிய செயல்திட்டங்களாவன: புகை பிடித்தல் துறப்பது, தடுப்பூசிகள், புனர்வாழ்வு, அடிக்கடி சுவாசிக்கத்தக்க மூச்சுக் குழாய்த் தளர்த்திகள் மற்றும் ஊக்கிய மருந்துகள். நீண்ட கால பிராணவாயு சிகிச்சை அல்லது நுரையீரல் உறுப்பு மாற்றம் மூலம் சிலர் நலமடையலாம். புகைப்பிடிப்பவர்களின் எண்ணிக்கை அதிகரிப்பதாலும், பல நாடுகளில் மக்கள்தொகை பரவலில் வேறுபாடுகள் ஏற்பட்டிருப்பதாலும், 2030ஆம் ஆண்டு வாக்கில், இது உலகளவில் மரணம் ஏற்படுவதற்கான நான்காவது காரணமாக மாறக்கூடும் என்று எதிர்பார்க்கப்படுகிறது. பல நாடுகளில் உத்தேச சாவு எண்ணிக்கை, புகை பிடித்தல் மற்றும் மூப்படையும் ஜனதொகையால் அதிகரிக்க வாய்ப்பிருக்கிறது. இதனால் மதிப்பீடு செலவு 2.1 ட்ரில்லியன் அமெரிக்க டாலர்களாக மாறியது.  
சிஓபிடி, நெடுங்கால நுரையீரல் அடைப்பு நோய் (COLD), நெடுங்கால சுவாசப்பாதை அடைப்பு நோய் (COAD), நெடுங்கால மட்டுப்படுத்திய சுவாசக்காற்று (CAL) ஆகிய பெயர்களிலும் அழைக்கப்படுகிறது.
# நாட்பட்ட நுரையீரல் அடைப்பு நோய்

## நோய்க்குறிகள் மற்றும் அறிகுறிகள்

சிஓபிடி-யின் மிக முக்கியமான பொதுவான அறிகுறி சளி சேருவது தான், மட்டுபடுத்தபட்ட சுவாசித்தல் மற்றும் சளி சேர்க்கை. இந்த அறிகுறிகள் நீண்ட நாட்களுக்கு காணப்படும். மேலும் நாளாக இயல்பு மாறாமல் மோசமடையும்.  
சிஓபிடியின் பிற அறிகுறிகளாவன, சளி அல்லது கோழை உற்பத்தி, மூச்சிழுப்பு, மார்பு இறுக்கம் மற்றும் களைப்பு ஆகியவையாகும்.  
மிகவும் தீவிரமான (கடுமையான) சிஓபிடியால் பாதிக்கப்பட்ட நபர்கள் சில நேரம் சுவாச செயலிழப்பை எதிர்கொள்ள நேரிடும். இவ்வாறு நிகழும்போது, சைனோசிஸ் எனப்படும், இரத்தத்தில் ஆக்சிஜன் பற்றாக்குறையால் ஏற்படும், நீலநிற நிறமாற்றம் உதடுகளில் ஏற்படும். இரத்தத்தில் அதிகப்படியான கார்பன் டை ஆக்சைடு காணப்படுவதால், தலைவலி, மயக்கம் அல்லது திடீர் தசைவலி (ஆஸ்டெரிக்சிஸ்) போன்றவை ஏற்படுகிறது. தீவிரமான சிஓபிடியால் ஏற்படும் சிக்கல் கோர் பல்மோனாலே என்றழைக்கப்படுகிறது. பாதிக்கப்பட்ட நுரையீரல்களின் வழியாக இரத்தத்தை அனுப்ப இதயம் கூடுதலாக இயங்க வேண்டியிருப்பதால் ஏற்படும் சுமையே இந்நிலையாகும். கோர் பல்மோனாலேவின் அறிகுறிகளாவன: மூட்டு வீக்கம் மற்றும் மூச்சுப்பற்றாக்குறை ஆகியவையாகும்.  
சிஓபிடியின் சில அறிகுறிகள் மூலம் ஒரு உடல்நலப்பணியாளர் இதைக் கண்டறியலாம், இவை பிற நோய்களில் காணப்பட்டாலும் கூட இதனை அறிவது எளிது சிஓபிடியைக் கொண்ட சில நபர்களுக்கு இந்த அறிகுறிகள் முற்றிலும் இல்லாமலும் இருக்கலாம். பொதுவான அறிகுறிகளாவன:
- வேகமான சுவாசித்தல் வீதம் (டாகிப்னியா)
- ஸ்டெதஸ்கோப் மூலமாக கேட்கப்படும்போது, இரைப்பு சத்தம் அல்லது பிற சத்தங்கள் கேட்கப்படுவது
- மூச்சு உள்ளிழுப்பதை விட மூச்சை வெளிவிடுவது அதிக நேரம் எடுத்துக்கொள்ளுதல்
- மார்பளவு அதிகரித்தல், முக்கியமாக முன்புறத்திலிருந்து பின்புறத்திற்கான அளவு அதிகரித்தல் (ஹைப்பர்இன்ஃப்ளேஷன்)
- சுவாசித்தலுக்காக கழுத்துப்பகுதியில் உள்ள தசைகளை அதிகமாக பயன்படுத்துவது
- உதடுகளை சுழித்து மூச்சிழுத்தல்
- மார்பளவின் குறுக்கு மற்றும் நெடுக்கு விகிதம் அதிகரிப்பது (அதாவது குடுவையைப் போன்ற மார்பு).
# நாட்பட்ட நுரையீரல் அடைப்பு நோய்

## நோய்க்குறிகள் மற்றும் அறிகுறிகள்

### சளி

நாட்பட்ட சளி தான் முதலில் தோன்றும் அறிகுறி. இரண்டு வருடங்களுக்கு மேலாக, வருடத்திற்கு மூன்று மாதங்களுக்கு மேல் நுரையீரலில் சளி சேர்ந்தால் ,வேறு விளக்கங்கள் ஏதும் தேவைபடாது அதை நாட்பட்ட மூச்சு குழாய் அழற்சி என்று உறுதியாக கூறலாம். நாட்பட்ட மூச்சு குழாய் அழற்சி ஏற்படுவதற்கு முன்பே இந்த நிலை தோன்றலாம். சளி சேரும் அளவு மணிகணக்கில் அல்லது நாட்கணக்கில் மாறுபடலாம். சில நபர்களுக்கு சளி சேராமல் இருக்கலாம் அல்லது எப்போதாவது சேரலாம் அல்லது அதன் தீவிரம் குறைவாக இருக்கலாம். நாட்பட்ட மூச்சு குழாய் அழற்சியால் பாதிக்கப்பட்ட சில நபர்கள் இந்த அறிகுறியை "புகைபிடிப்பவர்களுக்கு ஏற்படும் சளி " என்று நினைத்து கொள்வார்கள். சம்பந்தபட்ட ஊர் சமூக மற்றும் கலாசார வழக்கப்படி சளியை சிலர் வெளியே துப்பலாம் அல்லது முழுங்கலாம். வலிமையான இருமல் விலா எலும்பு முறிவு இல் முடியலாம் அல்லது ஒரு சிறிய மூர்ச்சை இருக்கலாம். நாட்பட்ட மூச்சு குழாய் அழற்சி உள்ளவர்களுக்கு பொதுவாகவே 'சாதாரண ஜலதோஷம் ' நெடு நாட்களாகவே இருக்கும் பொதுவாக இதை: " சுவாசிக்க நான் முயற்சி எடுக்க வேண்டியுள்ளது," " எனக்கு மூச்சு திணறல் ஏற்படுகிறது," அல்லது " தேவையான அளவு காற்றை உள்வாங்க முடியவில்லை " என்று சொல்வார்கள். பல வேறு கலாச்சாரங்களில் பல்வேறு விதமாக இதை வெளிபடுத்தலாம். மேலும் இது தொடர்ந்து காணப்படும். நாட்பட்ட மூச்சு குழாய் அழற்சி உள்ளவர்களுக்கு அது கவலையளிக்கும், மேலும் அவர்களது வாழ்க்கை தரத்தை மோசமாக்கும்.
# நாட்பட்ட நுரையீரல் அடைப்பு நோய்

## நோய்க்குறிகள் மற்றும் அறிகுறிகள்

### ஏனைய சிறப்புக் கூறுகள்

நாட்பட்ட மூச்சு குழாய் அழற்சியால் பாதிக்கப்பட்டவர்கள் மூச்சு உள் வாங்குவதை விட மூச்சு வெளியேற்றுவதற்கு அதிக நேரம் எடுக்க நேரிடலாம். இந்த நிலைமைக்கு பெயர் இதயத்தின் வலது பக்க வீக்கம் (கோர் பல்மொநேல்) எனப்படும். இது மேலும் நோயின் அடுத்த அறிகுறிகளுக்கு (கால் வீக்கம்.
# நாட்பட்ட நுரையீரல் அடைப்பு நோய்

## நோய்க்குறிகள் மற்றும் அறிகுறிகள்

### நோய் பண்பு அதிகரித்தல்

நாட்பட்ட மூச்சு குழாய் அழற்சி காரணமாக தீவிர நோய் பண்பு அதிகரித்தல் அதிகரிக்கும் மூச்சு திணறலாகவே வரையறை செய்யப்பட்டுள்ளது, அதிக அளவில் சளி சேர்வது, தெளிந்த நிலையில் இருந்து சளியின் நிறம் பச்சை அல்லது மஞ்சளாக மாறுவது, அல்லது நாட்பட்ட மூச்சு குழாய் அழற்சி உள்ள சிலருக்கு இருமல் அதிகமாகலாம். முறிவொலி உடலொலிகாட்டி மூலமாக நுரையீரல் சோதனை செய்தால் இந்த சத்தம் கேட்கலாம்..
# நாட்பட்ட நுரையீரல் அடைப்பு நோய்

## காரணம்

நாட்பட்ட மூச்சு குழாய் அழற்சிக்கான முதல்நிலை காரணம் புகையிலை புகைத்தல்தான். தொழில் சார்ந்த மறைப்பற்ற நிலை மற்றும் உள்ளக நெருப்பிலிருந்து ஏற்படும் மாசு போன்றவை தான் வேறு சில தேசங்களில் குறிப்பிடத்தக்க காரணமாகும்}}
தீவிரமாக புகைப்பிடித்தல் சிஓபிடியின் முதன்மையாக காரணமாகும். வாழ்நாள் முழுவதும் புகைபிடிப்பவர்களில் பாதி பேருக்கு நாட்பட்ட மூச்சு குழாய் அழற்சி வரும். அமெரிக்காவிலும் பிரிட்டனிலும் நாட்பட்ட மூச்சு குழாய் அழற்சி உள்ளவர்களில் 80-95 விழுக்காடு நபர்கள், இப்பொழுது புகை பிடிப்பவர்களாகவோ அல்லது முன்பு புகை பிடிப்பவர்களாகவோ இருக்கிறார்கள். நாட்பட்ட மூச்சு குழாய் அழற்சி வருவதற்கான நிகழவாய்ப்பு அதிகரிப்பது புகை தொடர்பான மறைவற்ற நிலைதொடர்புடையது. சிகரெட் புகையை எதிர்கொள்வது பேக் ஆண்டுகள் அடிப்படையில் அளவிடப்படுகிறது, தினசரி சராசரியாக பிடிக்கப்படும் சிகரெட்டின் எண்ணிக்கையானது புகைப்பிடித்த ஆண்டுகளின் எண்ணிக்கையால் பெருக்கி இது கணக்கிடப்படுகிறது. சிஓபிடி உருவாவதற்கான ஆபத்து, வயது அதிகமாகும் போது அதிகரிக்கிறது மற்றும் மொத்தமாக புகைக்கு ஆளாகும் அளவுடனும் இணைந்துள்ளது. வாழ்நாள் முழுவதும் புகைப்பிடிக்கும் அனைவருக்குமே சிஓபிடி தோன்றும், ஆனால் இந்நோய் வரும் வரை அவர்கள் புகைப்பிடித்தலுடன் தொடர்புடைய, எக்ஸ்ட்ரா பல்மோனரி நோய்களால், (கார்டியோ வாஸ்குலார், நீரிழிவு, புற்றுநோய் போன்றவை) இறந்துவிடாமலிருக்க வேண்டும். மேலும் ஆண்களை விட பெண்கள் தான் புகையின் கெடுதலான பாதிப்புக்கு எளிதில் பாதிக்கபடுபவர்கள் புகைப்பிடிக்கும் பழக்கம் கொண்ட, இதுபோன்ற பொருட்கள் மற்றும் வாயுக்களுக்கு ஆளாக நேரிடும் பணியாளர்களுக்கு சிஓபிடி இன்னும் அதிக அளவில் தாக்கக்கூடும். மிக அதிகமான அளவுக்கு சிலிக்கா தூசுக்கு ஆளாவதால் சிலிக்கோசிஸ் நோய் ஏற்படுகிறது, இது ஒரு கட்டுப்படுத்தக்கூடிய நுரையீரல் நோயாகும், இது சிஓபிடியிலிருந்து வேறுபட்டது. ஆனாலும் குறைந்த அளவு சிலிக்கா தூசுக்கு ஆளாவது சிஓபிடியைப் போன்ற ஒரு நிலையை ஏற்படுத்தும் தொழில்சார்ந்த மாசுபடுத்தும் பொருட்களின் விளைவானது, சிகரெட் புகைத்தலை விட கணிசமான அளவு குறைவான முக்கியத்துவத்தைப் பெற்றிருப்பதாக தெரிகிறது..  
வேலை இடத்தில் உள்ள செறிவூட்டும் தூசி, இரசாயனங்கள், புகை இவைகளோடு நீண்ட நாள் தொடர்பிலிருந்தால், புகை பிடிப்பவராயினும், அல்லாவதராயினும் சிஓபிடி வருவதற்கான வாய்ப்புகள் அதிகம் ref name=Dev2006/> 10-20 % நபர்களுக்கு சிஓபிடி வருவதற்கு காரணம் தொழில் சார்ந்த மறையற்ற தன்மை தான். அமெரிக்காவில் புகைபிடிக்கும் பழக்கம் இல்லாதவர்களில் 30% க்கும் அதிகமான நபர்களுக்கு, இந்த நோய் வர காரணம் இதுவே. மேலும் ஒழுங்குமுறை விதிகள் அதிகம் இல்லாத நாடுகளில் இந்த ஆபத்து இன்னும் அதிகமாக இருக்கலாம் வேளாண்மை தொழிலில் கூட இந்த ஆபத்து உண்டு .. தூசு மற்றும் சிகரேட் புகை இவைகளின் மறையற்ற் தனமையால் ஏற்படும் எதிர்மறையான விளைவுகள் நோயின் தன்மையை மேலும் அதிகபடுத்தும்.
# நாட்பட்ட நுரையீரல் அடைப்பு நோய்

## காரணம்

### காற்று மாசுபாடு

பல நாடுகளில் நடத்தப்பட்ட ஆய்வுகளின் முடிவுகள், நகரங்களில் வாழும் மக்களுக்கு, கிராமப்புறங்களில் வாழும் மக்களை விடவும் சிஓபிடி வருவதற்கான வாய்ப்புகள் மிகவும் அதிகமாக இருப்பதாக தெரிவிக்கின்றன. புறநகர்ப்பகுதி காற்று மாசுபாடு சிஓபிடிக்கு மிகவும் முக்கியமான காரணியாக இருக்கக்கூடும். இது நுரையீரல்களின் இயல்பான வளர்ச்சியை மெதுவாக்குவதாக கூறப்படுகிறது. ஆனாலும் இதை உறுதிசெய்ய நீண்டகால ஆய்வு தேவைப்படுகிறது. நகர பகுதியில் காற்று மாசுபடுதல் நோய் பண்பு அதிகரிப்பதற்கு ஒரு முக்கிய காரணம் என்றாலும், சிஓபிடி வருவதற்கான அதன் ஒட்டு மொத்த பங்களிப்பு என்ன என்பது இன்னும் தெளிவாகவில்லை..  
பெரும்பாலும் மோசமான காற்றோட்டம் உள்ள சமயலறை எரிசக்தியான நெருப்பில் இருந்து வரும், கரி அல்லது உயிர்த்திரள் கட்டை, கால்நடைகளின் சாணம் இவைகளிலிருந்து வரும் உள்ளக காற்று மாசுபடுதல் தான் சிஓபிடி வருவதற்கான வளரும் நாடுகளில்முக்கிய காரணம். இதே போன்று சமையல் செய்யும் முறையை ஏறதாழ 3 பில்லியன் மக்கள் கடை பிடிக்கிறார்கள், இதன் மறையற்ற தன்மை பெண்களுக்கு அதிகம் என்பதால் ,இதனால் ஏற்படும் விளைவுகளும் அவர்களுக்கே அதிகம்.. சில நபர்களின் நுரையீரல்களை புகையிலை புகைக்கு எளிதாக பாதிப்பைப் பெறக்கூடிய அளவிற்கு மாற்றும் மரபியல் வேறுபாடுகள் பெரும்பாலும் கண்டறியப்படவில்லை.  
ஆல்ஃபா 1 ஆன் டிரைஸ்பின் குறைபாடு (AAT) என்ற மரபியல் நிலை, சிஓபிடியின் 2% நோயாளிகளுக்கு இந்நோய் வர காரணமாக இருக்கிறது. இந்நிலையில், ஆல்ஃபா 1 ஆன்டிரைஸ்பின் புரதத்தை உடலானது போதுமான அளவு உற்பத்தி செய்வதில்லை. புரோடேசு நொதிகளான எளடேஸ் மற்றும் ட்ரைஸ்பின், போன்றவற்றிலிருந்து ஆல்ஃபா 1 ஆன்டிரைஸ்பின் நுரையீரலை பாதுகாக்கிறது. இவை புகையிலை புகையின் காரணமாக நுரையீரலில் சுரக்கப்படுகின்றன. இந்த மரபியல் குறைபாடு (α1-ஆன்ட்டிட்ரிப்சின்) உள்ள ஒரு நபர் புகைபைடிப்பவராகவும் இருக்கும் பட்சத்தில் அவருக்கு இடர் வரும் வாய்ப்பு அதிகமாகும். 10,000 நபர்களில் 3-4 நபர்களுக்கு இந்த நிலைமை உள்ளது..
# நாட்பட்ட நுரையீரல் அடைப்பு நோய்

## காரணம்

### பிற ஆபத்துக் காரணிகள்

உள்ளிழுக்கப்பட்ட மாசுப்பொருட்களின் காரணமாக திடீரென்று காற்றுப்பாதையில் சுருக்கம் ஏற்பட்டதான உணர்வு, ப்ராஞ்சைல் ஹைப்பர்ரெஸ்பான்சிவ்னஸ் என்றழைக்கப்படுகிறது, இது ஆஸ்துமாவில் காணப்படும் ஒரு அறிகுறியாகும். சிஓபிடியைக் கொண்ட பல நபர்களுக்கு இந்த உந்துதல் காணப்படுகிறது. சிஓபிடியில், ப்ராஞ்சைல் ஹைப்பர்ரெஸ்பான்சிவ்னஸ் காணப்படுவது, நோய் மிகவும் முற்றிய நிலையைக் குறிப்பிடுகிறது., நோய்த் தொற்றுகள், சூழ்நிலை மாசு அல்லது தவறான மருந்து உபயோகித்தல் போன்ற வேறு காரணங்களாலும் ஏற்படும். 50 -75 விழுக்காடு வரை நோய் பண்பு மிகுதிக்கு காரணம் நோய் தொற்று தான் (நுண்ணியிரிகள் - 25 % நச்சுயிரிகள் - 25 % - இவை இரண்டும் சேர்ந்து - 25 % ). சூழ்நிலை மாசு உருவாக்கிகளில், உள்ளக மற்றும் திறந்த வெளியில் உள்ள தரம் குறைந்த காற்றும் உள்ளடங்குகிறது. அடிப்படை நோய் ஏதேனும் உள்ளவர்களுக்கு அடிக்கடி நோய் பண்பு அதிகமாகிறது: மிதமான நோய் உள்ளவர்களுக்கு ஆண்டுக்கு 1.8 முறை, இடைநிலை நோய் உள்ளவர்களுக்கு ஆண்டுக்கு 2 இல் இருந்து 3 முறை தீவிர நோய் உள்ளவர்களுக்கு ஆண்டுக்கு 3.4 முறை வரை நோய் பண்பு அதிகமாகலாம். அதிக அளவில் நோய் பண்பு மிகுதி உள்ளவர்களுக்கு நுரையீரல் செயல்பாடு குன்றல் வேகமாக இருக்கும். நுரையீரல் அடைப்புகள் (நுரையீரலில் குருதி உறைவு) போன்றவைகள் ஏற்கனவே சிஓபிடி உள்ளவர்களின் நோய் அறிகுறிகளை மேலும் மோசமாக்கலாம்..  
வளியூதலை காட்டுகிறது (இடது - பெரிய காலி இடங்கள்) மற்றும் நுரையீரல் மூச்சுச்சிற்றறைகள் தொடர்புடைய திசுக்களை பாதுகாத்தல் (வலது).]]  
சிஓபிடி உருவாவதற்கு சுவாசிக்கபடும் நமைச்சல் காரணிகளால் ஏற்படும் அழற்சி தான் காரணம். இதனால் முந்தய மூச்சோட்டத்தில் மீதமுள்ள காற்று, அடுத்த மூச்சோட்டம் தொடங்கும் நேரம் நுரையீரலுக்குள் இருக்கும். இதனால் நுரையீரலுக்குள் இருக்கும் காற்றின் அளவு எந்த நேரமும் அதிகமாகவே இருக்கும். மிகுந்த காற்று விரிதல் அல்லது காற்று பிடிப்பு என்று இதற்கு பெயர். உடற்பயிற்சியினால் ஏற்படும் மிகுந்த காற்று விரிதல் என்பது சிஓபிடி உள்ளவர்களுக்கு ஏற்படும் மூச்சு திணறலோடு தொடர்புடையது. ஏனெனில் நுரையீரல் பாதி அளவுக்கு நிரம்பியிருந்தால் மூச்சுள்ளிழுக்க வசதியாக இருக்காது.  
சில நபர்களுக்கு காற்று வழி மிகுதி ஏற்புத்தன்மை ஆஸ்துமா நோயாளிகளுக்கு இருப்பது போன்ற நமைச்சல் காரணிகள் இருக்கும் சிஓபிடியுடன் உள்ள, புகைப்பிடிப்பதை நிறுத்திய பல நபர்களுக்கு, நுரையீரலில் தொடர்ந்து அழற்சிகள் காணப்படுகின்றன. இந்த தொடர்ந்து நிகழும் வீக்கத்தின் காரணமாக, இந்நோயானது தொடர்ந்து மோசமடையக்கூடும்..
# நாட்பட்ட நுரையீரல் அடைப்பு நோய்

## குறைபாட்டின் செயல்முறை

நுரையீரலில் சிஓபிடியை புகை மற்றும் பிற உள்ளிழுக்கப்பட்ட துகள்கள் எவ்வாறு ஏற்படுத்துகின்றன என்பது இதுவரை முழுவதுமாக புரிந்துகொள்ளப்படவில்லை. நுரையீரலில் பாதிப்பை ஏற்படுத்தும் முக்கியமான செயல்முறையானது:
- புகையிலை புகையில் உள்ள கட்டற்ற அணுக்கள் தோற்றுவிக்கும் ஆக்ஸிடேட்டிவ் அழுத்தம்.
- புகையிலை புகை போன்ற எரிச்சலூட்டும் பொருட்கள் காற்றுப்பாதையில் இருப்பதால் அதை எதிர்த்து உடல் வெளியிடும் எதிர்வினையாக உருவாகும், சைட்டோகைன் வெளியீடு.
- புகையிலை புகை மற்றும் கட்டற்ற அணுக்கள், ஆன்டிப்ரோடேஸ் நொதிகளான ஆல்ஃபா 1-ஆன்டிட்ரைஸ்பின் போன்றவற்றின் செயல்பாட்டை முடக்குகின்றன, இதனால் ப்ரோடேஸ் நொதிகள் நுரையீரலை சிதைக்கின்றன.